  Виталий Пронин Яратон пытсэт сьӧры но вуттыны быгатоз. Таӵе учыре кемдӥз Ижысь Ленин ёросын улӥсь 30 аресъем кышномурт. Со ӝыны ар ӵоже улэм мурт кунысь вуэм 27 аресъем воргоронэн - таизлэн Россиын улыны но ужаны лэзись документъёсыз вылымтэ.Югдурез утисьёс та учырез шараязы. Уголовной кодекслэн 322 номеро статьяезъя кышномурт вылэ уж ӝутэмын, со кыл кутытэмын луоз мурт кунысь муртлы Россиын законэз тӥяса улыны луонлык сётэмез понна. Кечат-вамат корт сьӧры со шедьыны быгатоз 5 арлы. Ӵош улоно эшез но ӝегатэмын. Суд пуктӥз сое вордскем куназ кужмысь келяны. Югдурез утисьёс калыклы вазисько: законэз тӥясьёсын огкылэ кариськем адями ассэ курадӟонэ вуттэ. Елена Тугашева Туспуктэм басьтэмын Politikuriideologiebi.wordpress.com  